Luís Filipe Castro Mendes

**Luís Filipe Carrilho de Castro Mendes**, nado en  Idanha-a-Nova o 21 de novembro de 1950, é un diplomático, escritor, poeta, narrador e político portugués. Foi ministro da Cultura do XXI Goberno Constitucional de Portugal de abril de 2016 a outubro de 2018.

## Traxectoria 
Licenciado en Dereito pola Facultade de Dereito da Universidade de Lisboa (1974). Ingresou en 1975 na carreira diplomática, tendo pasado sucesivamente por Luanda, Madrid e París, Río de Xaneiro, Budapest e Nova Deli. Foi asesor de Melo Antunes no Ministério dos Negócios Estrangeiros, nos gobernos provisorios liderados por Vasco Gonçalves e Pinheiro de Azevedo, e, máis tarde, en 1983, do Presidente Ramalho Eanes. Entre 1995 e 1997, foi xefe de Gabinete do Secretário de Estado dos Negócios Estrangeiros e Cooperação, José Lamego. En 2010 asumiu a xefatura da representación de Portugal na UNESCO, en París, e en 2012 como representante no Consello de Europa, en Estrasburgo. En 2015 foi nomeado  Ministro da Cultura do XXI Goberno Constitucional.

Estreouse cedo como poeta (1965-1967), ao publicar poemas no suplemento xuvenil do *Diário de Lisboa* e no suplemento literario do diario *República*. Comezou a publicar poesía en libros na década de 80. *Recados* (1983) é unha “obra onde se impoñen desde pronto dúas das máis marcantes características da súa poesía: o virtuosismo no tratamento de formas poéticas tradicionais e a intertextualidade”  con referencias a varios escritores, como Emily Dickinson, Rilke, Nietszche, Jorge Luis Borges, Rimbaud etc.

Encadrábel nunha estética posmodernista, a obra de Luís Filipe de Castro Mendes revela un universo enigmático onde o finximento e a sinceridade, o romántico e o clásico, a regra e o xogo levan até as realizacións mais lapidares e expresivas. Entre o clasicismo e o preromantismo, a obra de Luís Filipe Castro Mendes ten aínda como trazo distintivo a capacidade de renovar, con inquestionábel mestría, as experiencias da escrita.

## Obras 
### Poesía 
**Recados* (1983). Imprensa Nacional-Casa da Moeda.
**Seis elegias e outros poemas* (1985). Associação dos Jornalistas e Homens de Letras do Porto
**A Ilha dos Mortos* (1991). Quetzal Editores.
**Viagem de Inverno* (1993). Quetzal Editores.
**O Jogo de fazer versos* (1994). Quetzal Editores.
**Modos de música* (1996). Quetzal Editores.
**Quadras ao gosto pessoano* (1997).
**Outras canções* (1998).
**Poesia reunida: 1985-1999: com o livro inédito Os amantes obscuros* (1999).
**Os Dias inventados* (2001). Gótica.
**Os amantes obscuros: poemas escolhidos (1985-2001)* (2007)*.* – Ed. bilingüe, en portugués e danés.
**Lendas da Índia* (2011). Dom Quixote.
**A misericórdia dos mercados* (2014). Assírio & Alvim.
**Outro Ulisses regressa a casa* (2016). Assírio & Alvim.
* *Poemas Reunidos* (2018). Assírio & Alvim.

### Narrativa 
**Areias escuras* (1984). ER-Heptágono.
**Correspondência secreta* (1995). Quetzal Editores.

## Premios 
* 1985: *Seis Elegias e Outros Poemas*, galardoado co premio da Associação de Jornalistas e Homens de Letras do Porto.
* 1994: *O Jogo de fazer versos,* premio D. Dinis.
* 2011: *Lendas da Índia,* Prémio António Quadros.

## Condecoracións 
* Grande-Oficial da Orde do Infante D. Henrique de Portugal (18 de marzo de 1986) 60x60px
* Comendador da Orde do Mérito de Portugal (12 de setembro de 1991) 60x60px
* Grã-Cruz da Orde do Mérito de Portugal (28 de xaneiro de 2003) 60x60px
## Notas 
## Véxase tamén 
### Ligazóns externas 
* Entrevista, no Brasil, co poeta a propósito da obra *Poesía Reunida* (1999)